title: Decizia (PESC) 2019/870 a Consiliului din 27 mai 2019 de modificare a Deciziei 2010/413/PESC privind adoptarea de măsuri restrictive împotriva Iranului

text:
                  28.5.2019

                  RO

                  Jurnalul Oficial al Uniunii Europene

                  L 140/90

         DECIZIA (PESC) 2019/870 A CONSILIULUI
         din 27 mai 2019
         de modificare a Deciziei 2010/413/PESC privind adoptarea de măsuri restrictive împotriva Iranului
         CONSILIUL UNIUNII EUROPENE,
         având în vedere Tratatul privind Uniunea Europeană, în special articolul 29,
         având în vedere Decizia 2010/413/PESC a Consiliului din 26 iulie 2010 privind adoptarea de măsuri restrictive împotriva Iranului și de abrogare a Poziției comune 2007/140/PESC (1), în special articolul 23 alineatul (2),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     La 26 iulie 2010, Consiliul a adoptat Decizia 2010/413/PESC.

                     (2)

                     În conformitate cu articolul 26 alineatul (3) din Decizia 2010/413/PESC, Consiliul a reexaminat lista persoanelor și entităților desemnate care figurează în anexa II la decizia respectivă.

                     (3)

                     Consiliul a ajuns la concluzia că 17 rubrici incluse în anexa II la Decizia 2010/413/PESC ar trebui actualizate.

                     (4)

                     Prin urmare, Decizia 2010/413/PESC ar trebui modificată în consecință,

               ADOPTĂ PREZENTA DECIZIE:

            Articolul 1
            Anexa II la Decizia 2010/413/PESC se modifică în conformitate cu anexa la prezenta decizie.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 27 mai 2019.

                  Pentru Consiliu

                  Președintele

               N. HURDUC

            (1)  JO L 195, 27.7.2010, p. 39.

            ANEXĂ
            Anexa II la Decizia 2010/413/PESC se modifică după cum urmează:

                        1.

                        în secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, următoarele rubrici înlocuiesc rubricile corespunzătoare din lista care figurează în subsecțiunea „A. Persoane”:

                                    Nume

                                    Informații de identificare

                                    Motive

                                    Data includerii în listă

                                    „14.

                                    Mohammad NADERI, general de brigadă

                                    Președinte al Aviation Industries Organisation (Organizația Industriilor Aviatice – IAIO) din Iran. Fost președinte al Aerospace Industries Organisation (Organizația Industriilor Aerospațiale – AIO) din Iran. AIO a participat la programe iraniene sensibile.

                                    23.6.2008

                                    23.

                                    Davoud BABAEI

                                    Actualul șef al serviciului de securitate la institutul de cercetare al Ministerului Apărării pentru Logistica Forțelor Armate, Organisation of Defensive Innovation and Research (Organizația Inovării și Cercetării în Domeniul Apărării – SPND), care este condusă de Mohsen Fakhrizadeh-Mahabadi, desemnat de ONU. AIEA a asociat SPND îngrijorărilor sale privind posibilele dimensiuni militare ale programului nuclear al Iranului, cu privire la care Iranul refuză să coopereze. În calitatea sa de șef al serviciului de securitate, Babaei este răspunzător de împiedicarea divulgării informațiilor, inclusiv către AIEA.

                                    1.12.2011

                                    25.

                                    Sayed Shamsuddin BORBORUDI
                                    Alias: Seyed Shamseddin BORBOROUDI

                                    Data nașterii: 21 septembrie 1969

                                    Vicepreședinte al Organizației Iraniene a Energiei Atomice, desemnată de ONU, unde se află în subordinea lui Feridun Abbasi Davani, desemnat de ONU. A fost implicat în programul nuclear iranian cel puțin din 2002, inclusiv ca fost director al departamentului de logistică și achiziții al AMAD, unde era însărcinat cu utilizarea firmelor-paravan, precum Kimia Madan, în vederea achiziționării de echipamente și materiale pentru programul iranian de armament nuclear.

                                    1.12.2011

                                    27.

                                    Kamran DANESHJOO (alias DANESHJOU)

                                    Fost ministru al științei, cercetării și tehnologiei. A furnizat sprijin pentru activitățile nucleare sensibile cu risc de proliferare ale Iranului.

                                    1.12.2011”

                        2.

                        în secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, următoarele rubrici înlocuiesc rubricile corespunzătoare din lista care figurează în subsecțiunea „B. Entități”:

                                    Nume

                                    Informații de identificare

                                    Motive

                                    Data includerii în listă

                                    „12.

                                    Fajr Aviation Composite Industries

                                    Mehrabad Airport, PO Box 13445-885, Teheran, Iran

                                    Filială a IAIO în cadrul MODAFL, ambele desemnate de către UE, care produce în principal materiale compozite pentru industria aeronautică.

                                    26.7.2010

                                    95.

                                    Samen Industries

                                    Kilometrul 2 al Khalaj Road End of Seyyedi St., P.O. Box 91735-549, 91735 Mashhad, Iran, Tel.: +98 511 3853008, +98 511 3870225

                                    Firmă fantomă în spatele căreia operează Khorasan Metallurgy Industries, desemnată de ONU, filială a Ammunition Industries Group (AMIG).

                                    1.12.2011

                                    153.

                                    Organisation of Defensive Innovation and Research (Organizația Inovării și Cercetării în Domeniul Apărării) (SPND)

                                    Organizația Inovării și Cercetării în Domeniul Apărării (SPND) oferă sprijin direct activităților nucleare cu risc de proliferare ale Iranului. AIEA a asociat SPND îngrijorărilor sale privind posibilele dimensiuni militare ale programului nuclear al Iranului. SPND este condusă de Mohsen Fakhrizadeh-Mahabadi, care este desemnat de ONU, și face parte din Ministerul Apărării pentru Logistica Forțelor Armate (MODAFL), desemnat de UE.

                                    22.12.2012”

                        3.

                        în secțiunea „II. Corpul Gardienilor Revoluției Islamice (IRGC)”, următoarele rubrici înlocuiesc rubricile corespunzătoare din lista care figurează în subsecțiunea „A. Persoane”:

                                    Nume

                                    Informații de identificare

                                    Motive

                                    Data includerii în listă

                                    „1.

                                    Javad DARVISH-VAND, general de brigadă în cadrul IRGC

                                    Fost ministru-adjunct și inspector general al MODAFL.

                                    23.6.2008

                                    3.

                                    Parviz FATAH

                                    născut în 1961

                                    Membru al IRGC. Fost ministru al energiei.

                                    26.7.2010

                                    4.

                                    Seyyed Mahdi FARAHI, general de brigadă în cadrul IRGC

                                    Fost președinte al Aerospace Industries Organisation (Organizația Industriilor Aerospațiale – AIO) din Iran și fost director general al Defence Industries Organisation (Organizația Industriilor de Apărare – DIO), desemnată de ONU. Membru al IRGC și adjunct în cadrul Ministerului Apărării pentru Logistica Forțelor Armate din Iran (MODAFL).

                                    23.6.2008

                                    5.

                                    Ali HOSEYNITASH, general de brigadă în cadrul IRGC

                                    Membru al IRGC. Membru al Consiliului Suprem de Securitate Națională; participă la elaborarea politicii privind chestiuni legate de domeniul nuclear.

                                    23.6.2008

                                    12.

                                    Ali SHAMSHIRI, general de brigadă în cadrul IRGC

                                    Membru al IRGC. A ocupat funcții de conducere în cadrul MODAFL.

                                    23.6.2008

                                    13.

                                    Ahmad VAHIDI, general de brigadă în cadrul IRGC

                                    Fost ministru al MODAFL.

                                    23.6.2008

                                    15.

                                    Abolghassem Mozaffari SHAMS

                                    Fost director al Khatam al-Anbiya Construction Headquarters.

                                    1.12.2011”

                        4.

                        în secțiunea „II. Corpul Gardienilor Revoluției Islamice (IRGC)”, următoarea rubrică înlocuiește rubrica corespunzătoare din lista care figurează în subsecțiunea „B. Entități”:

                                    Nume

                                    Informații de identificare

                                    Motive

                                    Data includerii în listă

                                    „11.

                                    Behnam Sahriyari Trading Company

                                    Adresa poștală: Ziba Building, 10th Floor, Northern Sohrevardi Street, Teheran, Iran

                                    Implicată în transportul de arme în numele IRGC.

                                    23.1.2012”

                        5.

                        în secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, în subsecțiunea „B. Entități”, se adaugă următoarea rubrică:

                                    Nume

                                    Informații de identificare

                                    Motive

                                    Data includerii în listă

                                    „20.

                                    (b) Iran Communications Industries (ICI)

                                    PO Box 19295-4731, Pasdaran Avenue, Teheran, Iran; Adresă alternativă: PO Box 19575-131, 34 Apadana Avenue, Teheran, Iran; Adresă alternativă: Shahid Langary Street, Nobonyad Square Ave, Pasdaran, Teheran

                                    Iran Communications Industries, filială a Iran Electronics Industries (inclusă în listă de către UE) produce diferite bunuri inclusiv sisteme de comunicații, dispozitive de avionică, optică și electrooptică, microelectronică, tehnologia informației, teste și măsurători, securitatea telecomunicațiilor, război electronic, fabricarea și recondiționarea de tuburi radar și lansatoare de rachete.

                                    26.7.2010”

                        6.

                        în secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, în subsecțiunea „B. Entități”, se elimină următoarea rubrică:

                                    Nume

                                    Informații de identificare

                                    Motive

                                    Data includerii în listă

                                    „19.

                                    Iran Communications Industries (ICI)

                                    PO Box 19295-4731, Pasdaran Avenue, Teheran, Iran; Sau: PO Box 19575-131, 34 Apadana Avenue, Teheran, Iran; Sau: Shahid Langary Street, Nobonyad Square Ave, Pasdaran, Teheran

                                    Iran Communications Industries, filială a Iran Electronics Industries (a se vedea nr. 20), produce diferite bunuri inclusiv sisteme de comunicații, dispozitive de avionică, optică și electrooptică, microelectronică, tehnologia informației, teste și măsurători, securitatea telecomunicațiilor, război electronic, fabricarea și recondiționarea de tuburi radar și lansatoare de rachete. Aceste bunuri pot fi utilizate în programe care sunt supuse sancțiunilor conform RCSONU 1737.

                                    26.7.2010”

                        7.

                        în secțiunea „II. Corpul Gardienilor Revoluției Islamice (IRGC)”, în subsecțiunea „B. Entități”, se adaugă următoarea rubrică:

                                    Nume

                                    Informații de identificare

                                    Motive

                                    Data includerii în listă

                                    „12.

                                    Etemad Amin Invest Co Mobin

                                    Pasadaran Av. Teheran, Iran

                                    Societate deținută sau controlată de IRGC care contribuie la finanțarea intereselor strategice ale regimului.

                                    26.7.2010”

                        8.

                        în secțiunea „I. Persoane și entități implicate în activitățile nucleare sau privind rachete balistice și persoane și entități care acordă sprijin guvernului Iranului”, în subsecțiunea „B. Entități”, se elimină următoarea rubrică:

                                    Nume

                                    Informații de identificare

                                    Motive

                                    Data includerii în listă

                                    „10.

                                    Etemad Amin Invest Co Mobin

                                    Pasadaran Av. Teheran, Iran

                                    Apropiată de Naftar și de Bonyad-e Mostazafan, Etemad Amin Invest Co Mobin contribuie la finanțarea intereselor strategice ale regimului și ale statului iranian paralel.

                                    26.7.2010”


title: Decizia Consiliului din 6 iunie 2019 de numire a membrilor și a supleanților din categoria reprezentanților guvernelor în cadrul Consiliului de administrație al Agenției Europene pentru Securitate și Sănătate în Muncă din partea Greciei, a Franței și a Luxemburgului

text:
                  11.6.2019

                  RO

                  Jurnalul Oficial al Uniunii Europene

                  C 195/4

         DECIZIA CONSILIULUI
         din 6 iunie 2019
         de numire a membrilor și a supleanților din categoria reprezentanților guvernelor în cadrul Consiliului de administrație al Agenției Europene pentru Securitate și Sănătate în Muncă din partea Greciei, a Franței și a Luxemburgului
         (2019/C 195/03)
         CONSILIUL UNIUNII EUROPENE,
         având în vedere Tratatul privind funcționarea Uniunii Europene,
         având în vedere Regulamentul (UE) 2019/126 al Parlamentului European și al Consiliului din 16 ianuarie 2019 de înființare a Agenției Europene pentru Securitate și Sănătate în Muncă (EU-OSHA) și de abrogare a Regulamentului (CE) nr. 2062/94 al Consiliului (1), în special articolul 4,
         având în vedere listele de candidaturi prezentate Consiliului de către guvernele statelor membre și de către organizațiile lucrătorilor și organizațiile patronale,
         având în vedere listele membrilor și supleanților din cadrul Comitetului consultativ pentru securitate și sănătate la locul de muncă,
         întrucât:

                     (1)

                     Prin decizia sa din 9 aprilie 2019 (2), Consiliul a numit membrii și supleanții din cadrul Consiliului de administrație al Agenției Europene pentru Securitate și Sănătate în Muncă pentru perioada cuprinsă între 1 aprilie 2019 și 31 martie 2023.

                     (2)

                     Guvernul Greciei, cel al Franței și cel al Luxemburgului au prezentat candidaturi suplimentare pentru o serie de posturi care urmează a fi ocupate,

               ADOPTĂ PREZENTA DECIZIE:

            Articolul 1
            Sunt numiți în calitatea de membri și de supleanți în cadrul Consiliului de administrație al Agenției Europene pentru Securitate și Sănătate în Muncă pentru perioada care se încheie la 31 martie 2023:
            I.   REPREZENTANȚI AI GUVERNELOR

                        Țara

                        Membri

                        Supleanți

                        Grecia

                        domnul Ioannis KONSTANTAKOPOULOS

                        domnul Georgios GOURZOULIDIS

                        Franța

                        doamna Lucie MEDIAVILLA

                        doamna Amel HAFID

                        Luxemburg

                        domnul Marco BOLY

                        doamna Patrice FURLANI

            Articolul 2
            Consiliul numește membrii și supleanții încă nenominalizați la o dată ulterioară.

            Articolul 3
            Prezenta decizie intră în vigoare la data adoptării.

            Adoptată la Luxemburg, 6 iunie 2019.

                  Pentru Consiliu

                  Președintele

               A. BIRCHALL

            (1)  JO L 30, 31.1.2019, p. 58.

            (2)  Decizia Consiliului din 9 aprilie 2019 de numire a membrilor și a supleanților în cadrul Consiliului de administrație al Agenției Europene pentru Securitate și Sănătate în Muncă (EU-OSHA) (JO C 135, 11.4.2019, p. 7).


title: Decizia (PESC) 2019/948 a Comitetului politic și de securitate din 29 mai 2019 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2018/1791 (EUTM Mali/1/2019)

text:
                  11.6.2019

                  RO

                  Jurnalul Oficial al Uniunii Europene

                  L 152/72

         DECIZIA (PESC) 2019/948 A COMITETULUI POLITIC ȘI DE SECURITATE
         din 29 mai 2019
         privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) și de abrogare a Deciziei (PESC) 2018/1791 (EUTM Mali/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38,
         având în vedere Decizia 2013/34/PESC a Consiliului din 17 ianuarie 2013 privind o misiune militară a Uniunii Europene pentru a contribui la instruirea forțelor armate maliene (EUTM Mali) (1), în special articolul 5,
         întrucât:

                     (1)

                     În temeiul articolului 5 alineatul (1) din Decizia 2013/34/PESC, Consiliul a autorizat Comitetul politic și de securitate (COPS) să adopte decizii referitoare la controlul politic și la conducerea strategică a EUTM Mali, inclusiv deciziile de numire a următorilor comandanți ai forței misiunii UE pentru EUTM Mali.

                     (2)

                     La 6 noiembrie 2018, COPS a adoptat Decizia (PESC) 2018/1791 (2) de numire a generalului de brigadă Peter MIROW în funcția de comandant al forței misiunii UE pentru EUTM Mali.

                     (3)

                     La 24 aprilie 2019, Austria a propus numirea generalului de brigadă Christian HABERSATTER pentru a-i succeda generalului de brigadă Peter MIROW în funcția de comandant al forței misiunii UE pentru EUTM Mali începând cu 12 iunie 2019.

                     (4)

                     La 24 aprilie 2019, Comitetul militar al UE a sprijinit recomandarea respectivă.

                     (5)

                     Prin urmare, ar trebui luată o decizie privind numirea generalului de brigadă Christian HABERSATTER.

                     (6)

                     Decizia (PESC) 2018/1791 ar trebui să fie abrogată.

                     (7)

                     În conformitate cu articolul 5 din Protocolul nr. 22 privind poziția Danemarcei, anexat la Tratatul privind Uniunea Europeană și la Tratatul privind funcționarea Uniunii Europene, Danemarca nu participă la elaborarea și la punerea în aplicare a deciziilor și acțiunilor Uniunii care au implicații în materie de apărare. În consecință, Danemarca nu participă la adoptarea prezentei decizii, aceasta nu este obligatorie pentru respectivul stat membru și nu i se aplică,

               ADOPTĂ PREZENTA DECIZIE:

            Articolul 1
            Generalul de brigadă Christian HABERSATTER este numit în funcția de comandant al forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) începând cu 12 iunie 2019.

            Articolul 2
            Decizia (PESC) 2018/1791 se abrogă.

            Articolul 3
            Prezenta decizie intră în vigoare la 12 iunie 2019.

            Adoptată la Bruxelles, 29 mai 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 14, 18.1.2013, p. 19.

            (2)  Decizia (PESC) 2018/1791 a Comitetului politic și de securitate din 6 noiembrie 2018 privind numirea comandantului forței misiunii UE pentru misiunea militară a Uniunii Europene pentru a contribui la instruirea forțelor armate maliene (EUTM Mali) (EUTM Mali/2/2018) (JO L 293, 20.11.2018, p. 34).


title: Decizia Consiliului din 6 iunie 2019 de prelungire a mandatului unui director executiv adjunct al Europolului

text:
                  11.6.2019

                  RO

                  Jurnalul Oficial al Uniunii Europene

                  C 195/6

         DECIZIA CONSILIULUI
         din 6 iunie 2019
         de prelungire a mandatului unui director executiv adjunct al Europolului
         (2019/C 195/04)
         CONSILIUL UNIUNII EUROPENE,
         având în vedere Regulamentul (UE) 2016/794 al Parlamentului European și al Consiliului din 11 mai 2016 privind Agenția Uniunii Europene pentru Cooperare în Materie de Aplicare a Legii (Europol) și de înlocuire și de abrogare a Deciziilor 2009/371/JAI, 2009/934/JAI, 2009/935/JAI, 2009/936/JAI și 2009/968/JAI ale Consiliului (1) și, în special, articolul 54 alineatele (3)-(5),
         acționând în calitate de autoritate învestită cu competența numirii directorului executiv și a directorilor executivi adjuncți ai Europolului,
         având în vedere propunerea Consiliului de administrație al Europolului din 3 mai 2018,
         întrucât:

                     (1)

                     Dl Luis DE EUSEBIO RAMOS a fost numit director executiv adjunct al Europolului prin Actul Consiliului din 12 martie 2015 (2). Mandatul domnului Luis DE EUSEBIO RAMOS se încheie la 31 iulie 2019.

                     (2)

                     Directorii executivi adjuncți ai Europolului sunt numiți pentru un mandat de patru ani, care poate fi prelungit o singură dată, în conformitate cu articolul 54 alineatul (4) din Regulamentul (UE) 2016/794.

                     (3)

                     Decizia Consiliului de administrație al Europolului din 1 mai 2017 stabilește procedura pentru prelungirea mandatului directorilor executivi adjuncți ai Europolului.

                     (4)

                     Consiliul de administrație a informat Parlamentul European, la 14 mai 2018, în legătură cu intenția sa de a propune Consiliului prelungirea mandatului domnului Luis DE EUSEBIO RAMOS.

                     (5)

                     Consiliul de administrație a prezentat Consiliului un aviz prin care propune prelungirea mandatului directorului executiv adjunct al Europolului, domnul Luis DE EUSEBIO RAMOS, și reclasificarea acestuia în gradul AD14.

                     (6)

                     Pe baza propunerii prezentate de Consiliul de administrație, Consiliul dorește să prelungească mandatul domnului Luis DE EUSEBIO RAMOS în calitatea de director executiv adjunct al Europolului,

               ADOPTĂ PREZENTA DECIZIE:

            Articolul 1
            Mandatul domnului Luis DE EUSEBIO RAMOS în calitatea de director executiv adjunct al Europolului se prelungește de la 1 august 2019 până la 31 iulie 2023, în gradul AD 14.

            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.

            Adoptată la Luxemburg, 6 iunie 2019.

                  Pentru Consiliu

                  Președintele

               A. BIRCHALL

            (1)  JO L 135, 24.5.2016, p. 53.

            (2)  Actul Consiliului din 12 martie 2015 de numire a unui director adjunct al Europol (JO C 88, 14.3.2015, p. 1).


title: Decizia (UE) 2019/1028 a Consiliului din 14 iunie 2019 privind poziția care urmează să fie luată, în numele Uniunii Europene, în cadrul Consiliului membrilor Consiliului Oleicol Internațional în ceea ce privește standardele comerciale care se aplică uleiurilor de măsline și uleiurilor din turtă de măsline

text:
                  24.6.2019

                  RO

                  Jurnalul Oficial al Uniunii Europene

                  L 167/24

         DECIZIA (UE) 2019/1028 A CONSILIULUI
         din 14 iunie 2019
         privind poziția care urmează să fie luată, în numele Uniunii Europene, în cadrul Consiliului membrilor Consiliului Oleicol Internațional în ceea ce privește standardele comerciale care se aplică uleiurilor de măsline și uleiurilor din turtă de măsline
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 207 alineatul (3), coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Acordul internațional din 2015 cu privire la uleiul de măsline și măslinele de masă („acordul”) a fost semnat în numele Uniunii în conformitate cu Decizia (UE) 2016/1892 a Consiliului (1) la 18 noiembrie 2016, la sediul din New York al Organizației Națiunilor Unite, sub rezerva încheierii sale la o dată ulterioară. Acordul a intrat în vigoare cu titlu provizoriu la 1 ianuarie 2017, în conformitate cu articolul 31 alineatul (2) din respectivul acord.

                     (2)

                     Acordul a fost încheiat la 17 mai 2019 prin Decizia (UE) 2019/848 a Consiliului (2).

                     (3)

                     În temeiul articolului 7 alineatul (1) din acord, Consiliul membrilor Consiliului Oleicol Internațional („Consiliul membrilor”) urmează să adopte decizii care să modifice standardele aplicate uleiurilor de măsline și uleiurilor din turtă de măsline.

                     (4)

                     În cadrul celei de a 109-a sesiuni a sa, din 17-21 iunie 2019, Consiliul membrilor urmează să adopte decizii de modificare a standardelor comerciale care se aplică uleiurilor de măsline și uleiurilor din turtă de măsline.

                     (5)

                     Este oportun să se stabilească poziția care urmează să fie luată în numele Uniunii în cadrul Consiliului membrilor, deoarece deciziile care urmează să fie adoptate vor avea efecte juridice asupra Uniunii în ceea ce privește comerțul internațional cu ceilalți membri ai Consiliului Oleicol Internațional (IOC) și vor putea influența în mod decisiv conținutul dreptului Uniunii, mai exact în ceea ce privește standardele de comercializare referitoare la uleiul de măsline adoptate de Comisie în temeiul articolului 75 din Regulamentul (UE) nr. 1308/2013 al Parlamentului European și al Consiliului (3).

                     (6)

                     Deciziile care urmează să fie adoptate de Consiliul membrilor se referă la revizuirea unui titlu, a unor marje de precizie și numerice, a cromatogramelor, a valorilor de precizie și a trimiterilor la alte documente. Aceste decizii au fost discutate pe larg de experții științifici și tehnici ai Comisiei și din statele membre din domeniul uleiului de măsline. Deciziile respective vor contribui la armonizarea la nivel internațional a standardelor privind uleiul de măsline și vor constitui un cadru care va garanta concurența echitabilă în comerțul cu produse din sectorul uleiului de măsline. Prin urmare, respectivele decizii ar trebui sprijinite și, în consecință, vor fi necesare modificări ale Regulamentului (CEE) nr. 2568/91 al Comisiei (4).

                     (7)

                     În cazul în care adoptarea deciziilor respective de către Consiliul membrilor în cursul celei de a 109-a sesiuni a sa este amânată ca urmare a faptului că unii membri nu sunt în măsură să își dea acordul, poziția stabilită în anexa la prezenta decizie ar trebuie să fie adoptată în numele Uniunii în cadrul unei eventuale proceduri de adoptare de către Consiliul membrilor prin schimb de corespondență, în temeiul articolului 10 alineatul (6) din acord. Procedura de adoptare prin schimb de corespondență ar trebui inițiată înainte de următoarea sesiune ordinară a Consiliului membrilor din noiembrie 2019.

                     (8)

                     În vederea apărării intereselor Uniunii, reprezentanților Uniunii în cadrul Consiliului membrilor ar trebui să li se permită să solicite amânarea adoptării deciziilor de modificare a standardelor comerciale care se aplică uleiurilor de măsline și uleiurilor din turtă de măsline în cadrul celei de a 109-a sesiuni a Consiliului membrilor, dacă noile informații științifice sau tehnice prezentate înaintea sau în timpul sesiunii respective pun sub semnul întrebării poziția care urmează a fi luată în numele Uniunii,

               ADOPTĂ PREZENTA DECIZIE:

            Articolul 1
            Poziția care urmează să fie luată în numele Uniunii în cadrul celei de a 109-a sesiuni a Consiliului membrilor din 17-21 iunie 2019 sau în cadrul unei proceduri de adoptare a deciziilor de către Consiliul membrilor printr-un schimb de corespondență care urmează să fie inițiat înainte de următoarea sa sesiune ordinară din noiembrie 2019, în ceea ce privește standardele comerciale care se aplică uleiurilor de măsline și uleiurilor din turtă de măsline, este stabilită în anexă.

            Articolul 2
            În cazul în care există probabilitatea ca poziția menționată la articolul 1 să fie afectată de informații științifice sau tehnice noi prezentate înaintea sau în timpul celei de a 109-a sesiuni a Consiliului membrilor, Uniunea solicită ca adoptarea de către Consiliul membrilor a deciziilor de modificare a standardelor comerciale care se aplică uleiurilor de măsline și uleiurilor din turtă de măsline să fie amânată până la stabilirea poziției Uniunii pe baza noilor informații.

            Articolul 3
            Prezenta decizie intră în vigoare la data adoptării.

            Adoptată la Luxemburg, 14 iunie 2019.

                  Pentru Consiliu

                  Președintele

               E.O. TEODOROVICI

            (1)  Decizia (UE) 2016/1892 a Consiliului din 10 octombrie 2016 privind semnarea, în numele Uniunii Europene, și aplicarea provizorie a Acordului internațional din 2015 cu privire la uleiul de măsline și măslinele de masă (JO L 293, 28.10.2016, p. 2).

            (2)  Decizia (UE) 2019/848 a Consiliului din 17 mai 2019 privind încheierea în numele Uniunii Europene a Acordului internațional din 2015 cu privire la uleiul de măsline și măslinele de masă (JO L 139, 27.5.2019, p. 1).

            (3)  Regulamentul (UE) nr. 1308/2013 al Parlamentului European și al Consiliului din 17 decembrie 2013 de instituire a unei organizări comune a piețelor produselor agricole și de abrogare a Regulamentelor (CEE) nr. 922/72, (CEE) nr. 234/79, (CE) nr. 1037/2001 și (CE) nr. 1234/2007 ale Consiliului (JO L 347, 20.12.2013, p. 671).

            (4)  Regulamentul (CEE) nr. 2568/91 al Comisiei din 11 iulie 1991 privind caracteristicile uleiurilor de măsline și ale uleiurilor din resturi de măsline, precum și metodele de analiză a acestora (JO L 248, 5.9.1991, p. 1).

            ANEXĂ
            Uniunea sprijină următoarele modificări ale metodelor IOC în cadrul celei de a 109-a sesiuni a Consiliului membrilor din 17-21 iunie 2019 sau în cadrul unei proceduri de adoptare a deciziilor de către Consiliul membrilor printr-un schimb de corespondență care urmează să fie inițiat înainte de următoarea sa sesiune ordinară din noiembrie 2019:

                        —

                        revizuirea metodei COI/T.20/Doc. nr. 19/Rev. 5 („Analiză spectrofotometrică în ultraviolet”) prin eliminarea unei valori absolute și revizuirea valorilor de precizie;

                        —

                        revizuirea metodei COI/T.20/Doc. nr. 42-2/Rev. 3 („Valorile de precizie ale metodelor de analiză adoptate de Consiliul Oleicol Internațional”) prin revizuirea valorilor de precizie aferente metodelor COI/T.20/Doc. nr. 19 și COI/T.20/Doc. nr. 26;

                        —

                        revizuirea metodei COI/T.20/Doc. nr. 26/Rev. 4 („Determinarea compoziției și a conținutului de steroli și a compușilor alcoolici prin cromatografie în fază gazoasă pe coloană capilară”) prin revizuirea titlului, a marjelor de precizie și numerice, precum și a cromatogramelor.

                  Reprezentanții Uniunii în cadrul Consiliului membrilor își pot da acordul pentru adaptări tehnice ale altor metode sau documente ale IOC, fără o decizie ulterioară a Consiliului, dacă respectivele adaptări tehnice decurg din modificările menționate la primul paragraf.


title: Decizia (UE) 2019/1029 a Consiliului din 18 iunie 2019 privind poziția care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de modificări la Regulamentele ONU nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 și 145, în ceea ce privește propunerile de modificări la Regulamentele tehnice mondiale (RTM) ONU nr. 15 și 19, în ceea ce privește propunerea de amendament la Rezoluția reciprocă M.R.2, în ceea ce privește propunerea pentru un nou regulament ONU și în ceea ce privește propunerile de amendamente la autorizații de elaborare a RTM

text:
                  24.6.2019

                  RO

                  Jurnalul Oficial al Uniunii Europene

                  L 167/27

         DECIZIA (UE) 2019/1029 A CONSILIULUI
         din 18 iunie 2019
         privind poziția care urmează să fie adoptată în numele Uniunii Europene în cadrul comitetelor relevante ale Comisiei Economice pentru Europa a Organizației Națiunilor Unite în ceea ce privește propunerile de modificări la Regulamentele ONU nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 și 145, în ceea ce privește propunerile de modificări la Regulamentele tehnice mondiale (RTM) ONU nr. 15 și 19, în ceea ce privește propunerea de amendament la Rezoluția reciprocă M.R.2, în ceea ce privește propunerea pentru un nou regulament ONU și în ceea ce privește propunerile de amendamente la autorizații de elaborare a RTM
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 114 coroborat cu articolul 218 alineatul (9),
         având în vedere propunerea Comisiei Europene,
         întrucât:

                     (1)

                     Prin Decizia 97/836/CE a Consiliului (1), Uniunea a aderat la Acordul Comisiei Economice pentru Europa a Organizației Națiunilor Unite (CEE-ONU) privind adoptarea de specificații tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza specificațiilor respective („Acordul revizuit din 1958”). Acordul revizuit din 1958 a intrat în vigoare la 24 martie 1998.

                     (2)

                     Prin Decizia 2000/125/CE a Consiliului (2), Uniunea a aderat la Acordul privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”). Acordul paralel a intrat în vigoare la 15 februarie 2000.

                     (3)

                     În temeiul articolului 1 din Acordul revizuit din 1958 și al articolului 6 din Acordul paralel, Comitetul administrativ al Acordului revizuit din 1958 și Comitetul executiv al Acordului paralel („comitetele relevante ale CEE-ONU”) pot adopta, după caz, propunerile de modificări la Regulamentele ONU nr. 14, 17, 24, 30, 44, 51, 64, 75, 78, 79, 83, 85, 90, 115, 117, 129, 138, 139, 140 și 145, propunerile de modificări la Regulamentele tehnice mondiale (RTM) ONU nr. 15 și 19, propunerea de amendament la Rezoluția reciprocă M.R.2, propunerea pentru un nou regulament ONU și propunerile de amendamente la autorizații de elaborare a RTM (denumită în continuare „mega-decizia”).

                     (4)

                     Comitetele relevante ale CEE-ONU, cu ocazia celei de a 178-a sesiuni a Forumului Mondial care va avea loc între 24 și 28 iunie 2019, urmează să adopte o megadecizie în legătură cu dispozițiile administrative și specificațiile tehnice uniforme pentru omologarea vehiculelor cu roți, a echipamentelor și componentelor care pot fi montate și/sau utilizate la vehiculele cu roți, precum și în legătură cu normele tehnice mondiale aplicabile acestora.

                     (5)

                     Este oportun să se stabilească poziția care urmează să fie adoptată în numele Uniunii în cadrul comitetelor relevante ale CEE-ONU în ceea ce privește adoptarea propunerilor de regulamente ONU, deoarece regulamentele ONU vor fi obligatorii pentru Uniune și pot influența în mod decisiv conținutul dreptului Uniunii în domeniul omologării de tip a vehiculelor.

                     (6)

                     Directiva 2007/46/CE a Parlamentului European și a Consiliului (3) a înlocuit sistemele de omologare ale statelor membre cu o procedură de omologare a Uniunii și a stabilit un cadru armonizat cuprinzând dispozițiile administrative și cerințele tehnice generale pentru toate vehiculele, sistemele, componentele și unitățile tehnice separate noi. Directiva respectivă a încorporat regulamentele adoptate în temeiul Acordului revizuit din 1958 („regulamentele ONU”) în sistemul de omologare UE de tip, fie ca cerințe pentru omologarea de tip, fie ca alternative la legislația Uniunii. De la adoptarea Directivei 2007/46/CE, regulamentele ONU au fost incluse din ce în ce mai mult în legislația Uniunii.

                     (7)

                     Având în vedere experiența acumulată și evoluțiile tehnice, cerințele referitoare la anumite elemente sau aspecte cuprinse în Regulamentele ONU nr. 17, 24, 30, 44, 64, 75, 78, 79, 83, 85, 90, 115, 117, 129, 138, 139 și 140 trebuie completate, iar Regulamentele tehnice mondiale ONU nr. 15 și 19 trebuie modificate. În plus, trebuie corectate anumite dispoziții din Regulamentele ONU nr. 14, 51, 83, 129 și 145 și din Regulamentul tehnic mondial ONU nr. 15. În cele din urmă, trebuie să se adopte noi cerințe privind sistemul avansat de frânare de urgență,

               ADOPTĂ PREZENTA DECIZIE:

            Articolul 1
            Poziția care urmează să fie adoptată în numele Uniunii în cadrul Comitetului administrativ al Acordului revizuit din 1958 și în cadrul Comitetului executiv al Acordului paralel în cursul celei de-a 178-a sesiuni a Forumului Mondial care va avea loc în perioada 24-28 iunie 2019 este aceea de a vota în favoarea propunerilor enumerate în anexa la prezenta decizie.

            Articolul 2
            Prezenta decizie intră în vigoare la data adoptării.

            Adoptată la Luxemburg, 18 iunie 2019.

                  Pentru Consiliu

                  Președintele

               P. DAEA

            (1)  Decizia 97/836/CE a Consiliului din 27 noiembrie 1997 în vederea aderării Comunității Europene la Acordul Comisiei Economice pentru Europa a Organizației Națiunilor Unite privind adoptarea specificațiilor tehnice uniforme pentru vehicule cu roți, echipamente și componente care pot fi montate și/sau folosite la vehicule cu roți și condițiile pentru recunoașterea reciprocă a omologărilor acordate pe baza acestor specificații („Acordul revizuit din 1958”) ( JO L 346, 17.12.1997, p. 78).

            (2)  Decizia 2000/125/CE a Consiliului din 31 ianuarie 2000 referitoare la încheierea Acordului privind stabilirea de norme tehnice mondiale aplicabile vehiculelor cu roți, echipamentelor și componentelor care pot fi montate și/sau utilizate la vehiculele cu roți („Acordul paralel”) (JO L 35, 10.2.2000, p. 12).

            (3)  Directiva 2007/46/CE a Parlamentului European și a Consiliului din 5 septembrie 2007 de stabilire a unui cadru pentru omologarea autovehiculelor și remorcilor acestora, precum și a sistemelor, componentelor și unităților tehnice separate destinate vehiculelor respective (Directiva-cadru) (JO L 263, 9.10.2007, p. 1).

            ANEXĂ

                        Regulamentul nr.

                        Titlul punctului de pe ordinea de zi

                        Referința documentului (1)

                        14

                        Propunerea de rectificare 1 la completarea 6 la seria de amendamente 07 la Regulamentul ONU nr. 14 (Ancorajele centurilor de siguranță)

                        ECE/TRANS/WP.29/2019/56

                        17

                        Propunerea de completare 1 la seria de amendamente 09 la Regulamentul ONU nr. 17 (Rezistența scaunelor)

                        ECE/TRANS/WP.29/2019/35

                        24

                        Propunerea de completare 5 la seria 03 de amendamente la Regulamentul ONU nr. 24 [Poluanți vizibili, măsurarea puterii motorului cu aprindere prin comprimare (emisii Diesel)]

                        ECE/TRANS/WP.29/2019/41

                        30

                        Propunerea de completare 21 la seria de amendamente 02 la Regulamentul ONU nr. 30 (Pneuri pentru autoturisme și remorcile acestora)

                        ECE/TRANS/WP.29/2019/50

                        44

                        Propunerea de completare 16 la seria 04 de amendamente la Regulamentul ONU nr. 44 (Sisteme de siguranță pentru copii)

                        ECE/TRANS/WP.29/2019/36

                        51

                        Propunerea de rectificare la completarea 4 la seria de amendamente 03 la Regulamentul ONU nr. 51 (Emisii sonore ale vehiculelor din categoriile M și N)

                        ECE/TRANS/WP.29/2019/51

                        64

                        Propunerea de completare 1 la seria de amendamente 03 la Regulamentul ONU nr. 64 (Unitate de rezervă temporară, anvelope cu posibilitate de rulare pe jantă)

                        ECE/TRANS/WP.29/2019/52

                        75

                        Propunerea de completare 18 la seria originală de amendamente la Regulamentul ONU nr. 75 (Anvelope pentru motociclete/motorete)

                        ECE/TRANS/WP.29/2019/53

                        78

                        Propunerea de completare 1 la seria 04 de amendamente la Regulamentul ONU nr. 78 (Sisteme de frânare ale motocicletelor)

                        ECE/TRANS/WP.29/2019/46

                        79

                        Propunerea de completare 1 la seria de amendamente 03 la Regulamentul ONU nr. 79 (Sistemul de direcție)

                        ECE/TRANS/WP.29/2019/73

                        83

                        Propunerea de completare 13 la seria 06 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2019/42

                        83

                        Propunerea de completare 9 la seria 07 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2019/43

                        83

                        Propunerea de rectificare 1 la completarea 8 la seria 07 de amendamente la Regulamentul ONU nr. 83 (Emisiile vehiculelor de tip M1 și N1)

                        ECE/TRANS/WP.29/2019/60

                        85

                        Propunerea de completare 9 la Regulamentul ONU nr. 85 (Măsurarea puterii nete și a puterii timp de 30 de minute)

                        ECE/TRANS/WP.29/2019/44

                        90

                        Propunerea de completare 5 la seria de amendamente 02 la Regulamentul ONU nr. 90 (Piese de schimb pentru sistemul de frânare)

                        ECE/TRANS/WP.29/2019/47

                        115

                        Propunerea de completare 8 la Regulamentul ONU nr. 115 (sisteme de adaptare GPL-GNC)

                        ECE/TRANS/WP.29/2019/45

                        117

                        Propunerea de completare 10 la seria de amendamente 02 la Regulamentul ONU nr. 117 (Pneuri, rezistența la rulare, zgomotul de rulare și aderența pe suprafețe umede)

                        ECE/TRANS/WP.29/2019/54

                        129

                        Propunerea de completare 9 la seria originală de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/37

                        129

                        Propunerea de completare 6 la seria 01 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/38

                        129

                        Propunerea de completare 5 la seria 02 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/39

                        129

                        Propunerea de completare 2 la seria 03 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/40

                        129

                        Propunerea de rectificare 3 la versiunea originală a Regulamentului ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/58

                        129

                        Propunerea de rectificare 1 la seria 03 de amendamente la Regulamentul ONU nr. 129 (Sisteme îmbunătățite de siguranță pentru copii)

                        ECE/TRANS/WP.29/2019/59

                        138

                        Propunerea de completare 1 la seria 01 de amendamente la Regulamentul ONU nr. 138 (Vehicule silențioase de transport rutier)

                        ECE/TRANS/WP.29/2019/55

                        139

                        Propunerea de completare 2 la Regulamentul ONU nr. 139 (BAS)

                        ECE/TRANS/WP.29/2019/48

                        140

                        Propunerea de completare 3 la Regulamentul ONU nr. 140 (ESC)

                        ECE/TRANS/WP.29/2019/49

                        145

                        Propunerea de rectificare 1 la versiunea originală a Regulamentului ONU nr. 145 (Sistemele de ancorare ISOFIX, ancorajele superioare ISOFIX și pozițiile de ședere i-Size)

                        ECE/TRANS/WP.29/2019/57

                        Regulament ONU nou

                        Propunerea pentru un nou regulament ONU privind dispozițiile uniforme referitoare la omologarea autovehiculelor în ceea ce privește sistemul avansat de frânare de urgență (AEBS) pentru vehiculele de tip M1 și N1

                        ECE/TRANS/WP.29/2019/61

                        RTM nr.

                        Titlul punctului de pe ordinea de zi

                        Referința documentului

                        15

                        Propunerea de amendament 5 la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]

                        ECE/TRANS/WP.29/2019/62

                        15

                        Propunerea de rectificare la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]; numai în limba franceză

                        ECE/TRANS/WP.29/2019/66

                        Propunerea de rectificare la amendamentul 1 la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]; numai în limba franceză

                        ECE/TRANS/WP.29/2019/67

                        Propunerea de rectificare la amendamentul 2 la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]; numai în limba franceză

                        ECE/TRANS/WP.29/2019/68

                        Propunerea de rectificare la amendamentul 3 la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]; numai în limba franceză

                        ECE/TRANS/WP.29/2019/69

                        Propunerea de rectificare la amendamentul 4 la RTM ONU nr. 15 [Proceduri de încercare a vehiculelor ușoare armonizate la nivel mondial (WLTP)]; numai în limba franceză

                        ECE/TRANS/WP.29/2019/70

                        19

                        Propunerea de amendament 2 la RTM ONU nr. 19 [Proceduri de încercare privind emisiile prin evaporare pentru procedurile de încercare a vehiculelor ușoare armonizate la nivel mondial (EVAP WLTP)]

                        ECE/TRANS/WP.29/2019/64

                        Rezoluția reciprocă nr.

                        Titlul punctului de pe ordinea de zi

                        Referința documentului

                        M.R.2

                        Propunerea de amendament 1 la Rezoluția reciprocă nr. 2 care conține definițiile sistemelor de propulsie ale vehiculelor

                        ECE/TRANS/WP.29/2019/71

                        Diverse

                        Titlul punctului de pe ordinea de zi

                        Referința documentului

                        Autorizația revizuită pentru elaborarea amendamentului nr. 2 la Regulamentul tehnic mondial ONU nr. 16 (Anvelope)

                        ECE/TRANS/WP.29/AC.3/48/Rev.1

                        Propunerea de amendamente la autorizația de a elabora RTM ONU privind emisiile generate în condiții reale de conducere la nivel mondial

                        ECE/TRANS/WP.29/2019/72

                        Autorizația de a elabora un nou RTM ONU privind determinarea puterii vehiculelor electrice (DEVP)

                        ECE/TRANS/WP.29/AC.3/53

               (1)  Toate documentele la care se face trimitere în tabel sunt disponibile la adresa: http://www.unece.org/trans/main/wp29/wp29wgs/wp29gen/gen2018.html


title: Decizia (PESC) 2019/1164 a Comitetului politic și de securitate din 2 iulie 2019 de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2019)

text:
                  8.7.2019

                  RO

                  Jurnalul Oficial al Uniunii Europene

                  L 182/41

         DECIZIA (PESC) 2019/1164 A COMITETULUI POLITIC ȘI DE SECURITATE
         din 2 iulie 2019
         de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Acțiunea comună 2005/889/PESC a Consiliului din 25 noiembrie 2005 privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (1), în special articolul 10 alineatul (1),
         având în vedere propunerea Înaltului Reprezentant al Uniunii pentru afaceri externe și politica de securitate,
         întrucât:

                     (1)

                     În temeiul articolului 10 alineatul (1) din Acțiunea comună 2005/889/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice a Misiunii de Asistență la Frontieră a Uniunii Europene pentru punctul de trecere Rafah (EU BAM Rafah), inclusiv decizia de numire a șefului misiunii.

                     (2)

                     La 8 decembrie 2017, COPS a adoptat Decizia (PESC) 2017/2430 (2), numindu-l pe dl Günther FREISLEBEN în calitatea de șef al misiunii EU BAM Rafah pentru perioada cuprinsă între 4 decembrie 2017 și 30 iunie 2018.

                     (3)

                     La 3 iulie 2018, COPS a adoptat Decizia (PESC) 2018/1004 (3) de prelungire a mandatului dlui Günther FREISLEBEN în calitate de șef al misiunii EU BAM Rafah pentru perioada cuprinsă între 1 iulie 2018 și 30 iunie 2019.

                     (4)

                     La 28 iunie 2019, Consiliul a adoptat Decizia (PESC) 2019/1115 (4) de prelungire a mandatului misiunii EU BAM Rafah de la 1 iulie 2019 până la 30 iunie 2020.

                     (5)

                     Înaltul Reprezentant al Uniunii pentru afaceri externe și politica de securitate a propus prelungirea mandatului dlui Günther FREISLEBEN în calitate de șef al misiunii EU BAM Rafah de la 1 iulie 2019 până la 30 iunie 2020,

               ADOPTĂ PREZENTA DECIZIE:

            Articolul 1
            Mandatul dlui Günther FREISLEBEN în calitate de șef al misiunii EU BAM Rafah se prelungește de la 1 iulie 2019 până la 30 iunie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 2 iulie 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 327, 14.12.2005, p. 28.

            (2)  Decizia (PESC) 2017/2430 a Comitetului politic și de securitate din 8 decembrie 2017 privind numirea șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/2/2017) (JO L 344, 23.12.2017, p. 9).

            (3)  Decizia (PESC) 2018/1004 a Comitetului politic și de securitate din 3 iulie 2018 de prelungire a mandatului șefului Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (EU BAM Rafah/1/2018) (JO L 180, 17.7.2018, p. 22).

            (4)  Decizia (PESC) 2019/1115 a Consiliului din 28 iunie 2019 de modificare a Acțiunii comune 2005/889/PESC privind instituirea Misiunii de Asistență la Frontieră a Uniunii Europene pentru punctul de trecere Rafah (EU BAM Rafah) (JO L 176, 1.7.2019, p. 6).


title: Decizia (PESC) 2019/1165 a Comitetului politic și de securitate din 2 iulie 2019 de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2019)

text:
                  8.7.2019

                  RO

                  Jurnalul Oficial al Uniunii Europene

                  L 182/43

         DECIZIA (PESC) 2019/1165 A COMITETULUI POLITIC ȘI DE SECURITATE
         din 2 iulie 2019
         de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2019)
         COMITETUL POLITIC ȘI DE SECURITATE,
         având în vedere Tratatul privind Uniunea Europeană, în special articolul 38 al treilea paragraf,
         având în vedere Decizia 2013/354/PESC a Consiliului din 3 iulie 2013 privind Misiunea de Poliție a Uniunii Europene pentru teritoriile palestiniene (EUPOL COPPS) (1), în special articolul 9 alineatul (1),
         întrucât:

                     (1)

                     În temeiul articolului 9 alineatul (1) din Decizia 2013/354/PESC, Comitetul politic și de securitate (COPS) este autorizat, în conformitate cu articolul 38 din tratat, să adopte deciziile relevante în scopul exercitării controlului politic și a conducerii strategice ale Misiunii de Poliție a Uniunii Europene pentru teritoriile palestiniene (EUPOL COPPS), inclusiv decizia de numire a șefului misiunii.

                     (2)

                     La 28 septembrie 2017, COPS a adoptat Decizia EUPOL COPPS/1/2017 (2) de numire a domnului Kauko AALTOMAA în calitatea de șef al misiunii EUPOL COPPS pentru perioada 1 octombrie 2017-30 iunie 2018.

                     (3)

                     La 3 iulie 2018, COPS a adoptat Decizia EUPOL COPPS/1/2018 (3) de prelungire a mandatului domnului Kauko AALTOMAA în calitatea de șef al misiunii EUPOL COPPS pentru perioada 1 iulie 2018-30 iunie 2019.

                     (4)

                     La 28 iunie 2019, Consiliul a adoptat Decizia (PESC) 2019/1114 (4) de prelungire a EUPOL COPPS pentru perioada 1 iulie 2019-30 iunie 2020.

                     (5)

                     Înaltul Reprezentant al Uniunii pentru afaceri externe și politica de securitate a propus prelungirea mandatului domnului Kauko AALTOMAA în calitatea de șef al misiunii EUPOL COPPS pentru perioada 1 iulie 2019-30 iunie 2020,

               ADOPTĂ PREZENTA DECIZIE:

            Articolul 1
            Mandatul domnului Kauko AALTOMAA în calitate de șef al misiunii de Poliție a Uniunii Europene pentru teritoriile palestiniene (EUPOL COPPS) se prelungește cu perioada 1 iulie 2019-30 iunie 2020.

            Articolul 2
            Prezenta decizie intră în vigoare la data adoptării.

            Adoptată la Bruxelles, 2 iulie 2019.

                  Pentru Comitetul politic și de securitate

                  Președintele

               S. FROM-EMMESBERGER

            (1)  JO L 185, 4.7.2013, p. 12.

            (2)  Decizia (PESC) 2017/1802 a Comitetului politic și de securitate din 28 septembrie 2017 privind numirea șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2017) (JO L 259, 7.10.2017, p. 20).

            (3)  Decizia (PESC) 2018/1005 a Comitetului politic și de securitate din 3 iulie 2018 de prelungire a mandatului șefului Misiunii de Poliție a Uniunii Europene pentru teritoriile palestiniene (EUPOL COPPS) (EUPOL COPPS/1/2018) (JO L 180, 17.7.2018, p. 23).

            (4)  Decizia (PESC) 2019/1114 a Consiliului din 28 iunie 2019 de modificare a Deciziei 2013/354/PESC privind Misiunea de Poliție a Uniunii Europene pentru teritoriile palestiniene (EUPOL COPPS) (JO L 176, 1.7.2019, p. 5).


title: Decizia (UE) 2019/1168 a Comisiei din 5 iulie 2019 privind numirea membrilor Comitetului inspectorilor de muncă principali pentru un nou mandat

text:
                  8.7.2019

                  RO

                  Jurnalul Oficial al Uniunii Europene

                  L 182/48

         DECIZIA (UE) 2019/1168 A COMISIEI
         din 5 iulie 2019
         privind numirea membrilor Comitetului inspectorilor de muncă principali pentru un nou mandat
         COMISIA EUROPEANĂ,
         având în vedere Tratatul privind funcționarea Uniunii Europene,
         având în vedere Decizia 95/319/CE a Comisiei din 12 iulie 1995 privind constituirea Comitetului inspectorilor de muncă principali (1), în special articolul 5,
         având în vedere numele candidaților propuși de statele membre,
         întrucât:

                     (1)

                     Articolul 5 alineatul (1) din Decizia 95/319/CE prevede că comitetul se compune dintr-un membru titular pentru fiecare stat membru și că poate fi desemnat câte un membru supleant pentru fiecare membru titular.

                     (2)

                     Articolul 5 alineatul (2) din decizie prevede că membrii titulari și supleanți ai comitetului sunt numiți de către Comisie la propunerea statelor membre.

                     (3)

                     Articolul 5 alineatul (3) din decizie prevede că durata mandatului membrilor comitetului este de trei ani și că mandatul acestora poate fi reînnoit.

                     (4)

                     Mandatul precedent al comitetului s-a încheiat la 31 decembrie 2018.

                     (5)

                     Prin urmare, Comisia trebuie să numească membrii acestui comitet pentru o perioadă de trei ani pe baza propunerilor prezentate de statele membre,

               ADOPTĂ PREZENTA DECIZIE:

            Articolul 1

               (1)   Persoanele al căror nume este menționat în anexa la prezenta decizie sunt numite ca membri titulari sau supleanți ai Comitetului inspectorilor de muncă principali pentru o perioadă de trei ani cuprinsă între 1 ianuarie 2019 și 31 decembrie 2021.

               (2)   Lista membrilor se publică cu titlu informativ în Jurnalul Oficial al Uniunii Europene.

            Articolul 2
            Prezenta decizie intră în vigoare în ziua următoare datei publicării în Jurnalul Oficial al Uniunii Europene.

            Adoptată la Bruxelles, 5 iulie 2019.

                  Pentru Comisie

                  Președintele

               Jean-Claude JUNCKER

            (1)  JO L 188, 9.8.1995, p. 11.

            ANEXĂ

                        Stat membru

                        Membru titular

                        Membru supleant

                        Belgia

                        Dl Paul TOUSSEYN

                        Dl Luc VAN HAMME

                        Bulgaria

                        Dna Miroslava ANGELOVA

                        Dna Irena DIMITROVA

                        Cehia

                        Dl Rudolf HAHN

                        Dl Pavel HEISIG

                        Danemarca

                        Dna Vibe WEST

                        Dna Annemarie KNUDSEN

                        Germania

                        Dl Kai-Michael SCHÄFER

                        Dl Helmut GOTTWALD

                        Estonia

                        Dna Maret MARIPUU

                        Dna Silja SOON

                        Irlanda

                        Dl Mark CULLEN

                        Dl P.J. CLAFFEY

                        Grecia

                        Dna Panagiota KATSAKIORI

                        Dna Chrysoula TOUFEKOULA

                        Spania

                        Dna Mariá Soledad SERRANO PONZ

                        Dl Adrián GONZÁLEZ MARTÍN

                        Franța

                        Dl Laurent VILBOEUF

                        Dna Jessy PRETTO

                        Croația

                        Dl Miroslav BABIĆ

                        Dl Branko MESIĆ

                        Italia

                        Dl Danilo PAPA

                        Dna Roberta FABRIZI

                        Cipru

                        Dl Anastassios YIANNAKI

                        Dl Aristodemos ECONOMIDES

                        Letonia

                        Dl Renārs LŪSIS

                        Dna Linda MATISĀNE

                        Lituania

                        Dl Jonas GRICIUS

                        Dna Dalia LEGIENE

                        Luxemburg

                        Dl Marco BOLY

                        Dna Patrice FURLANI

                        Ungaria

                        Dl Péter NESZTINGER

                        Dl Dániel MOLNÁR

                        Malta

                        Dl Mark GAUCI

                        Dl Vincent ATTARD

                        Țările de Jos

                        Dl M.J. (Marc) KUIPERS

                        Dl Rits DE BOER

                        Austria

                        Dna Gertrud BREINDL

                        Dna Alexandra MARX

                        Polonia

                        Dl Wiesław LYSZCZEK

                        Dl Bogdan DRZASTWA

                        Portugalia

                        Dna Maria Luísa TORRES DE ECKENROTH GUIMARÃES

                        Dna Maria Fernanda FERREIRA CAMPOS

                        România

                           De la 1 ianuarie 2019 până la 2 iunie 2019:

                        Dl Dantes Ioan BRATU

                        Dl Ioan Cosmin CONSTANTIN

                           Începând cu 3 iunie 2019:

                        Dl Mihail Adrian OPRESCU

                        Slovenia

                        Dl Jadranko GRLIĆ

                        Dl Slavko KRIŠTOFELC

                        Slovacia

                        Dl Karol HABINA

                        Dna Miroslava MOŠONOVÁ

                        Finlanda

                        Dl Raimo ANTILA

                        Dl Arto TERONEN

                        Suedia

                        Dl Håkan OLSSON

                        Dna Pia ZÄTTERSTRÖM

                        Regatul Unit

                        Dl David SNOWBALL

                        Dna Kären CLAYTON


Decizia Comisiei din 16/07/2019 de declarare a unei concentrări compatibilă cu piaţa comună (Cazul COMP/M.9430 - Apollo Management, L.P. / VIVAT) în temeiul Regulamentului (CE) nr. 139/2004 al Consiliului (Numai textul în limba engleză este autentic.)